નવી દિલ્હીઃ તમિલનાડુમાં ચાલી રહેલા સત્તા સંઘર્ષની વચ્ચે સુપ્રીમ કોર્ટે મંગળવારે અન્નાદ્રમુક સચિવ વીકે શશિકલાને દોષિત જાહેર કર્યા છે. આવકથી વધારે સંપતિ મામલે શશિકલાને દોષિત જાહેર કરવા સાથે 4 વર્ષની સજા પણ ફટકારી છે. અદાલત દ્વારા મંગળવારે શશિકલા વિરૂદ્ધ ચાલી રહેલા આવકથી વધારેની સંપત્તિ કેસ મામલે સુનાવણી હાથ ધરવામાં આવી હતી. તેમાં શશિકલા દોષિત સાબિત થતા હવે ચૂંટણી લડવા માટે અયોગ્ય સાબિત થયા છે અને સરકાર બનાવવાનો દાવો કરી ચૂકેલ શશિકલાએ પોતાની જગ્યાએ અન્ય કોઇ નેતાને ચૂંટણી લડવા માટે ઉભા કરવા પડશે.